text: যীশু সেনগুপ্ত, যীশু নামে অধিক পরিচিত, একজন জনপ্রিয় বাংলা চলচ্চিত্র অভিনেতা। যদিও, তার আসল নাম বিশ্বরূপ সেনগুপ্ত, তার ডাক নাম যীশু নামেই অধিক পরিচিত। তার বাবা উজ্জ্বল সেনগুপ্ত, যিনিও একজন বাংলা চলচ্চিত্র অভিনেতা। তার মা মুক্তা সেনগুপ্ত, একজন বিবাহ উৎসব পরিকল্পনাকারী।। যীশুর একজন বড় বোন আছে, শতরূপা (রায়) সেনগুপ্ত, যিনি অনিন্দ্য বোস, যিনি বাংলা ব্যান্ড, সাহার এর প্রধান কন্ঠশিল্পী, এর প্রাক্তন স্ত্রী (বর্তমানে তালাকপ্রাপ্ত)। যীশু প্রধানত একজন ক্রিকেটার, যিনি কিছু সাব জুনিয়র খেলায় বাংলার প্রতিনিধিত্ব করতেন। কিন্তু তিনি বাংলা চলচ্চিত্র শিল্পে তার ক্যারিয়ার গড়তে অনেক আগ্রহী ছিলেন। তিনি প্রথম অভিনয়ের সুযোগ পান, বাংলা মেগা সিরিয়াল মহাপ্রভু তে, প্রধান অভিনেতা চৈতন্য মহাপ্রভু’র চরিত্রে তিনি অভিনয় করেন। তিনি সমসাময়িক বাংলা টেলিভিশনে একজন জনপ্রিয় ব্যক্তিত্ব। সম্প্রতি (জুন ২০১১) তিনি বাংলা টেলিভিশনে পুনরাগমন করেন, অপরাজিত মেগা সিরিয়ালে অভিনয়ের মাধ্যমে। এই মেগা সিরিয়ালের প্রযোজনা করে তার নিজের প্রতিষ্ঠান, ব্লু ওয়াটার পিকচারস। এইটি সম্ভবত সর্বপ্রথম মেগা সিরিয়াল যেখানে একজন পুরুষের জীবন কাহিনী ভিত্তি করে নির্মিত।
  
  যীশু শ্যাম বেনেগাল এর নেতাজী সুভাশ চন্দ্র বসু: দ্য ফরগটেন হিরো সিনেমা, ঋতুপর্ণ ঘোষ এর দ্য লাস্ট ইয়ার সিনেমা (যেখানে তার সহ-শিল্পী থাকেন অমিতাভ বচ্চন), সব চরিত্র কাল্পনিক এবং আবহমান এবং গৌতম ঘোষ এর আবার অরণ্যে সিনেমায় কাজ করেন।
  
  যীশু ২০১২ সালে অনুষ্ঠিত টি২০ টিম ইন্ডিয়ান সেলিব্রিটি ক্রিকেট লীগ এর অভ্যন্তরীণ অংশে কাজ করেছেন। কেরালা স্ট্রাইকার্সের বিরুদ্ধে ম্যাচে তার অর্ধশতক অনেক প্রশংসা অর্জন করে। ২০১২ সাল অনুযায়ী, যীশু বর্তমানে গানের প্রতিযোগিতা অনুষ্ঠান সা রে গা মা পা: গানে গানে তোমার মনে র উপস্থাপক হিসেবে কাজ করছেন, যা জি বাংলায় প্রচারিত হয়।
  
  ব্যক্তিগত জীবন
  যীশুর স্ত্রী নীলাঞ্জনা শর্মা, যাকে তিনি ২০০৪ সালে বিয়ে করেন। তার স্ত্রী বাংলা চলচ্চিত্র শিল্পের আরেক অভিনেত্রী অঞ্জনা ভৌমিকের বড় মেয়ে; তার অভিনয়ে অভিষেক ঘটে সুব্রত সেন পরিচালিত স্বপ্নের ফেরিওয়ালা (২০০২) সিনেমায় অভিনয়ের মাধ্যমে।
  
  চলচ্চিত্র
  
  টেলিভিশন
  অভিনয়ে
   মহাপ্রভু
   অপরাজিত - (স্টার জলসা)
  উপস্থাপনা
   সারেগামাপা - (জি বাংলা)
   সুপার সিঙ্গার - (স্টার জলসা)
  ফিল্মফেয়ার অ্যাওয়ার্ড ২০১৭
  বিচারক
   ডান্স বাংলা ডান্স জুনিয়র - (জি বাংলা)
  
  তথ্যসূত্র
  
  বহিঃসংযোগ
  
   
  www.citwf.com profile
  
  বিষয়শ্রেণী:১৯৭৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাঙালি অভিনেতা
  বিষয়শ্রেণী:ভারতীয় অভিনেতা
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:হিন্দি চলচ্চিত্র অভিনেতা
  বিষয়শ্রেণী:কলকাতার অভিনেতা
  বিষয়শ্রেণী:কলকাতা থেকে আগত ক্রিকেটার
title: যীশু সেনগুপ্ত